ایران نینگ خوزستان, البرز و مازندران ولایت لریده سونگگی بیر هفته ده ساخته شراب ایچگن لیگی سببلی اولگن کیشی لرنینگ سانی 67 نفر گه کوتریلیب کیتدی.
ایران نینگ رسمی خبر آژانسی بولگن ایرنا بیلن مصاحبه قیلگن اهواز جندی شاهپور ساغلیق بیلیم لری عالی بیلیم یورتی نینگ سوزچیسی علی احسانپور, خوزستان ولایتیده 6 مارچ دن بیری ساخته شراب ایچگن لیگی سببلی کسلخانه گه آلیب باریلگن کسل لر سانی نینگ 502 نفر گه کوتریلیب کیتگن لیگی نی بیلدیردی.
حاضرگی کون گه قدر خوزستان ده ساخته شراب سببلی 40 کیشی نینگ اولگن لیگی نی بیلدیرگن احسانپور, اولگن کیشی لر آره سیده 15 یاشلی بیر باله نینگ هم موجود ایکن لیگی نی معلوم قیلدی.
احسانپور, "بعضی قرصتچی لر, الکول نینگ کرونا ویروس نینگ آلدی نینگ آلینیشی اوچون فایده لی ایکن لیگی توغریسیده میش- میش لر ترقتدی.  الکول نینگ کرونا ویروس نینگ تداوی سی اوچون هیچ قنده ی بیر فایده سی یوق" دییه قید ایتدی.
اهواز باش قاره لاوچیسی نینگ سرپرستی علی بیرانوند ساخته شراب تیرگاوی دایره سیده 17 کیشی نینگ نظارت آستیگه آلینگن لیگی نی بیلدیردی.
البرز ده 15 و مازندران ده ایسه 12 کیشی نینگ ساخته شراب ایچگن لیگی سببلی اولگن لیگی معلوم قیلیندی.  شونده ی قیلیب ایران ده 67 کیشی ساخته شراب ایچگن لیگی باعث هلاک بولدی.
حادثه پایتخت تاشکینت ده یوزبیرگن
